Osnovna škola

Josipa Jurja Strossmayera

Kardinala Alojzija Stepinca bb

Đurđenovac

KLASA:112-01/20-01/02

URBROJ:2149-08-20-05

Đurđenovac, 07.12.2020.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,- ispr, 90/11., 5/12,16/12. , 86/12., 94/13,136/14-RUSRH, 152/14, 7/17,68/18, 98/19 i 64/20) i čl.8. Pravilnika o radu te čl.5. i 6. Pravilnika o postupku zapošljavanja te procjeni i vrednovanju kandidata za zapošljavanje ( u daljnjem tekstu: Pravilnik) Osnovne škole Josipa Jurja Strossmayera, Đurđenovac, ravnateljica Osnovne škole Josipa Jurja Strossmayera, Đurđenovac, objavljuje

**NATJEČAJ**

**za sljedeća radna mjesta**

1. **učitelj/ica glazbene kulture,** na neodređeno; puno radno vrijeme - 40 sati ukupnog tjednog radnog vremena; 1 izvršitelj; mjesto rada - Matična škola, Đurđenovac, Kardinala Alojzija Stepinca bb
2. **učitelj/ica informatike,** na neodređeno; puno radno vrijeme- 40 sati ukupnog tjednog radnog vremena; 1 izvršitelj; mjesto rada- Matična škola, Đurđenovac, Kardinala Alojzija Stepinca bb i Područne škole Klokočevci, Beljevina i Bokšić Lug.

Na natječaj se mogu javiti muške i ženske osobe u skladu sa Zakonom o ravnopravnosti spolova (NN broj 82/08 i 69/17).

**Uvjeti za zasnivanje radnog odnosa**: uz opći uvjet za zasnivanje radnog odnosa sukladno općim propisima o radu, kandidati moraju ispunjavati i posebne uvjete:

* poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,
* odgovarajuću vrstu i razinu obrazovanja:

**za radno mjesto pod brojem 1.** uvjeti iz čl.105. st.6. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,- ispr, 90/11., 5/12,16/12. , 86/12., 94/13,136/14-RUSRH, 152/14, 7/17, 68/18,98/19 i 64/20) te vrstu obrazovanja za učitelja glazbene kulture iz čl.24. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20),

**za radno mjesto pod brojem** **2.** uvjeti iz čl.105. st.6. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,- ispr, 90/11., 5/12,16/12. , 86/12., 94/13,136/14-RUSRH, 152/14, 7/17, 68/18, 98/19 i 64/20) te vrstu obrazovanja za učitelja informatike iz čl.17. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20).

U prijavi na natječaj kandidati trebaju navesti osobne podatke ( ime i prezime, adresu prebivališta, odnosno boravišta, broj telefona/mobitela, po mogućnosti kandidata i e-mail adresa na koju će mu biti dostavljena obavijest o datumu i vremenu usmene procjene-provođenja razgovora-intervju, naziv radnog mjesta na koje se kandidat prijavljuje).

Prijava na javni natječaj mora biti vlastoručno potpisana.

Uz pisanu i vlastoručno potpisanu prijavu na natječaj, kandidati su obvezni priložiti :

1. životopis,
2. diplomu odnosno dokaz o stečenoj stručnoj spremi,
3. dokaz o državljanstvu ( preslika osobne iskaznice ili putovnice ili domovnice),
4. uvjerenje nadležnog suda da se protiv kandidata u RH ne vodi kazneni postupak za neko od kaznenih djela iz čl.106. Zakona o odgoju i obrazovanju u osnovnoj i srednjoj školi - ne starije od dana raspisivanja natječaja,
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje - ne starije od dana raspisivanja natječaja .

Prilozi odnosno isprave koje su kandidati dužni priložiti uz prijavu na natječaj dostavljaju se u neovjerenoj preslici. Prije sklapanja ugovora o radu odabrani /a kandidat/kinja dužan/na je sve navedene priloge odnosno isprave dostaviti u izvorniku.

Kandidati koji ostvaruju pravo prednosti pri zapošljavanju na temelju čl.102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji ( NN br. 121/17 i 98/19), te čl. 48. f Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 02/94,76/94, 108/95,108/96, 82/01, 103/03,148/13 i 98/19) ili čl. 9 Zakona o profesionalnoj rehabilitaciji i zapošljavanju osoba s invaliditetom ( Narodne novine broj 157/13, 152/14,39/18 i 32/20), dužni su u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga, priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju na temelju čl.102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji ( NN br. 121/17 i 98/19), dužni su uz prijavu na natječaj pored navedenih isprava odnosno priloga, priložiti i sve potrebne dokaze iz čl.103.st.1. Zakona o hrvatskim braniteljima iz Domovinskog rata i članovima njihovih obitelji ( NN br. 121/17 i 98/19), koji su dostupni na poveznici Ministarstva hrvatskih branitelja:

<https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Ravnateljica Osnovne škole Josipa Jurja Strossmayera, Đurđenovac, imenuje Povjerenstvo za procjenu i vrednovanje kandidata za zapošljavanje ( u daljnjem tekstu: Povjerenstvo).

Povjerenstvo poziva sve kandidate koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja, na usmenu procjenu odnosno testiranje -provođenje razgovora-intervju, na koji su pozvani kandidati dužni pristupiti.

Povjerenstvo provodi usmenu procjenu, odnosno provodi razgovor s kandidatima-intervju.

Vrijeme i mjesto usmene procjene, odnosno provođenja razgovora s kandidatima-intervju, uz popis kandidata koji se pozivaju na njega, objavit će se na mrežnoj stranici Škole <http://os-jjstrossmayera-djurdjenovac.skole.hr/> u rubrici pod nazivom „Natječaji“, najmanje 3 dana prije održavanja.

Ako kandidat ne pristupi usmenoj procjeni odnosno provođenju razgovora s kandidatima-intervju, smatra se da je odustao od prijave na natječaj.

Kandidat prijavom na natječaj, daje Osnovnoj školi Josipa Jurja Strossmayera Đurđenovac, privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je 8 dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Škole <http://os-jjstrossmayera-djurdjenovac.skole.hr/> u rubrici „Natječaji“ i oglasnoj ploči Škole.

Prijave se primaju do zaključno 15.12.2020.god.

Natječaj traje od 07.12.2020.god. do 15.12.2020.god.

Prijave na natječaj dostavljaju se neposredno ili poštom na adresu : Osnovna škola Josipa Jurja Strossmayera Đurđenovac, Kardinala Alojzija Stepinca bb, 31 511 Đurđenovac; s naznakom „za natječaj „.

Nepravodobne i nepotpune prijave neće se razmatrati.

Kandidati prijavljeni na natječaj biti će obaviješteni o rezultatima natječaja putem mrežne stranice Škole <http://os-jjstrossmayera-djurdjenovac.skole.hr/> u rubrici „Natječaji“ najkasnije u roku od 15 dana od dana sklapanja ugovora o radu s odabranim/om kandidatom/kinjom.

U slučaju da se na natječaj prijave kandidati koji se pozivaju na pravo prednosti pri zapošljavanju prema posebnim propisima, svi će kandidati biti obaviješteni istim tekstom obavijesti o rezultatima natječaja pisanom poštanskom pošiljkom, pri čemu će se kandidate koji se pozivaju na pravo prednosti pri zapošljavanju prema posebnim propisima obavijestiti pisanom preporučenom poštanskom pošiljkom s povratnicom.

Ravnateljica: Martina Pavlić, prof.